Årsmelding 2020

Norges Blindeforbunds Ungdom (NBfU)

Innhold

[1) Innledning 2](#_Toc70609261)

[2) Drift 3](#_Toc70609262)

[2.1 Sentralstyret 3](#_Toc70609263)

[2.2 Sentrale utvalg 4](#_Toc70609264)

[2.3 Ansatte 9](#_Toc70609265)

[2.4 Økonomi 9](#_Toc70609266)

[3) Organisatorisk aktivitet 10](#_Toc70609267)

[3.1 Kursing og kompetanseheving 10](#_Toc70609268)

[3.2 Landsmøte 10](#_Toc70609269)

[4) Medlemsaktivitet 10](#_Toc70609270)

[4.1 NBfU-konferansen 11](#_Toc70609271)

[4.2 Spark-VM 11](#_Toc70609272)

[4.3 Goal-ballturnering på Hurdal 11](#_Toc70609273)

[5) Regionalt arbeid 12](#_Toc70609274)

[6) Utadrettet virksomhet 12](#_Toc70609275)

[6.1 Norges Blindeforbund 12](#_Toc70609276)

[6.2 Landsrådet for Norges barne- og ungdomsorganisasjoner (LNU) 14](#_Toc70609277)

[6.3 Unge Funksjonshemmede 14](#_Toc70609278)

[6.4 Studieforbundet FUNKIS 14](#_Toc70609279)

[6.5 Frivillighet Norge 15](#_Toc70609280)

[7) Internasjonalt samarbeid 15](#_Toc70609281)

[7.1 SUN - Nordic Visual Impaired Youth 15](#_Toc70609282)

[7.2 Unga med synnedsättning (US) 15](#_Toc70609283)

[7.3 Dansk Blindesamfunds Ungdom (DBSU) 15](#_Toc70609284)

[7.4 Nordisk leir 15](#_Toc70609285)

[8) Informasjonsarbeid 15](#_Toc70609286)

[8.1 NBfUs nettsider (www.nbfu.no) 15](#_Toc70609287)

[8.3 Sosiale medier 16](#_Toc70609288)

[8.4 Eksterne medier 16](#_Toc70609289)

[9) Interessepolitisk arbeid 16](#_Toc70609290)

[9.1 Interessepolitisk arbeid 16](#_Toc70609291)

[9.2 Høringsuttalelser 17](#_Toc70609292)

[10) Avslutning 17](#_Toc70609293)

## 1) Innledning

2020 var et annerledes år for de fleste av oss. Verden ble snudd på hodet og man måtte tilpasse seg. NBfU har blitt gode på digitale verktøy og gjennom året har vi ikke bare arrangert mange digitale medlemsaktiviteter, men skoleringen vi holder over en helg, tillitsvalgtskonferansen, ble også avholdt over zoom. Organisasjonen har fått ny daglig leder, samt to nye ansatte på kontoret.

Covid-19 har forståelig nok påvirket aktivitetsnivået i organisasjonen, sentralt som regionalt. Noen fysiske aktiviteter har det heldigvis blitt og der er det tydelig at deltagerne har vært veldig fornøyde.

De tre utvalgene som ble satt ned i 2018 ble videreført. Utvalgene er interessepolitisk utvalg, sosiale medier (SoMe)-utvalget og internasjonalt utvalg. Utvalgene har bidratt til at NBfU har blitt mer synlige utad. Etter landsmøte ble sosiale medierutvalget utfaset og man utnevnte to ansvarlige for kommunikasjonsarbeid fra styret.

Vi vil også rette en ekstra takk til trygghetsgruppen og medlemmene i gruppen. De har vært representert på alle arrangementer med overnatting i 2020. De er uvurderlige i vårt arbeid for en trygg organisasjon, der alle føler seg inkludert, og der medlemmene alltid vet hvem de kan snakke med.

NBfU hadde 494 medlemmer per 31. desember 2020 fordelt på følgende regioner:

* Region Nord: 40
* Region Midt-Norge: 76
* Region Hedmark og Oppland: 39
* Region Vest: 93
* Region Øst: 216
* Region Sør: 28

Dette er en oppgang på 14 medlemmer fra året før.

Sentralstyret retter en stor takk til alle som har bidratt til å gjøre 2020 til et godt år. Vi vil spesielt trekke frem Landsrådet for Norges Barne- og ungdomsorganisasjoner (LNU), Norges Blindeforbund, ansatte og tillitsvalgte.

## 2) Drift

### 2.1 Sentralstyret

Frem til landsmøtet 2020 besto sentralstyret av:

Lena Gimse (leder)

Frida Natland(nestleder)

Helene Romset

Henning Knudsen

Maiken Mucha

Viktoria Røksland (1. vara)

Mariam Tartousi (2. vara)

Etter landsmøtet 2020 besto sentralstyret av:

Kristoffer Lium (leder)

Lena Gimse (nestleder)

Silje Solvang

Isabel Engan

Christian Thon

Ida Sødahl Utne (1. vara)

Mariam Tartousi (2. vara)

I 2020 har sentralstyret avholdt 12 møter og behandlet 149 saker. Tre av møtene har vært gjennomført fysisk, resten har blitt gjennomført digitalt på zoom.

### 2.2 Sentrale utvalg

#### 2.2.1 Arbeidsutvalget (AU)

Før landsmøtet besto AU av:

* Lena Gimse (leder)
* Frida Natland
* Henning Knudsen
* Trine-Lise Østlund Blime (tom 01.03.20)
* Irene Elise Hamborg (fra 01.03.20)

Etter landsmøtet besto AU av:

* Kristoffer Lium (leder)
* Lena Gimse
* Silje Solvang
* Irene Elise Hamborg

Arbeidsutvalget har hatt møter ved behov for å følge opp styresaker fortløpende gjennom hele året.

#### 2.2.2 NBfUs trygghetsgruppe

NBfUs trygghetsgruppe har i 2020 bestått av:

* Espen Lahnstein (leder frem til landsmøte 15.09.2020)
* Marthe Berg (frem til landsmøte 15.09.2020)
* Jørgen Støttum
* Anette Klein
* Helle Schwer

Gruppen har vært aktiv gjennom hele året og styret opplever gruppen og deres arbeid som et godt virkemiddel for å ivareta tryggheten i organisasjonen. Det har deltatt minst en representant fra gruppen på sentralleddets fire fysiske arrangementer i 2020.

#### 2.2.3. Interessepolitisk utvalg

Utvalget har gjennom perioden avholdt jevnlige møter, med tre ukers mellomrom, og sendt møtereferatene til sentralstyret.

2.-4. mars ble det avholdt et fysisk møte i Oslo, hvor utvalgets arbeidsform og hovedsatsningsområder ble diskutert og vedtatt. Gjennom perioden har utvalget jobbet med følgende saker:

## *Søke om midler for å lage synstolkede reklamefilmer for NBfU.*

I februar fikk interessepolitisk utvalg innvilget 259 900kr av LNU kultur for å lage tre synstolkede reklamefilmer/filmsnutter med et interessepolitisk fokus. Interessepolitisk utvalg i samarbeid med administrasjonen og filmselskapet AVIA ble i løpet av 2020 ferdig med alle tre filmene.

Film 1: Handler om å få BPA-ordningen til en nasjonal ordning og skal vise politikere hvor viktig det er for unge synshemmede at det finnes ordninger som dette.

Film 2: Har som formål å rekruttere nye medlemmer inn i organisasjonen.

Film 3: Et interessepolitisk fokus for å få ungdommer til å bruke vernebriller når de skyter opp raketter på nyttårsaften.

## *Jobbet for å få tale på kollektivtilbudene i hele Norge*

Mange av de norske kollektivselskapene har vært kjempeflinke på å etablere tale på kjøretøyene sine. Likevel er det mange steder i Norge det fortsatt mangler. I år har Interessepolitisk utvalg tatt tak i dette ved og hatt et fysisk møte med busselskapet Brakar i Buskerud (avholdt i Drammen 6. mars) og telefonmøte med Innlandet trafikk om dette (avholdt 11. mars). Så vidt vi nå har erfart og fått tilbakemeldinger fra disse to selskapene har de nå lagt inn tale på alle Brakar sine busser og all trafikk kjørt av Innlandet trafikk.

## *Etablere et samarbeid med aktører som jobber for å få BPA til å bli en nasjonal og lik ordning. (eks ULOBA og Humana BPA)*

Dette er et punkt vi fremdeles er i startfasen på grunnet at vi ønsker å vente med å jobbe bredt ut med dette til den interessepolitiske filmen om BPA er ferdig. Interessepolitisk utvalg deltok på et telefonmøte med bedrifter som jobber med BPA i mars. Her fikk vi samlet informasjon om saken og fått innspill på hvordan vi kan nå ut interessepolitisk på dette emnet. Dette er et område vi vil satse mer på utover høsten og forhåpentligvis neste periode.

## *Samarbeid med politikere om nasjonal TT ordning*

Mandag 3. august deltok interessepolitisk utvalg på et møte med Tobias Handeland fra Rødt om den nye TT ordningen i Viken fylke der vi fikk komme med våre tanker til den nye ordningen.

## *Etablere et tettere samarbeid med den interessepolitiske avdelingen til Blindeforbundet.*

7. februar deltok to fra interessepolitisk utvalg på et møte med interessepolitisk utvalg og avdeling i Blindeforbundet der vi var med på å diskutere interessepolitiske saker, være med på diskusjoner og fortalt om hvordan vi i NBfU jobber interessepolitisk. Vi ble her enige om at vi får lese deres protokoller fra utvalgsmøter og de får lese våre. Etter dette har vi fått etablert et tettere samarbeid med vår moderorganisasjon.

## *Prosjekt Blindkludering*

Interessepolitisk utvalg i samarbeid med internasjonalt utvalg i NBfU har startet med forarbeidet til en rapport for å samle alle synshemmedes rettigheter fra de er små til de er 26 år. Dette skal hjelpe fremtidige synshemmede og deres foreldre til å være klar over alle deres rettigheter som forhåpentligvis kan gi dem en lettere hverdag. Etter Landsmøtet gikk Sentralstyret gjennom dette og har fått hjelp av Eivind Knudsen til å skrive rapporten.

Følgende personer var medlem av interessepolitisk utvalg før landsmøtet 2020:

* Thomas Peelen (leder)
* Silje Solvang (sekretær)
* Guro Helene Sørdalen
* Sofie Wien
* Anne Gundersen
* Sozan Mustafa
* William Skauen
* Henning Knudsen (representant fra sentralstyret)

Sent på høsten 2020 ble et nytt utvalg satt ned med følgende personer:

* Kristoffer Lium
* Silje Solvang
* Henning Knudsen
* Ingvild Bye
* Anna Eggen Skarbøvik
* Thomas Karbøl Oxaal
* Maren Gjærde Tryggestad
* Ragna Kornelia Unstad Forså

#### 2.2.4. Internasjonalt utvalg

Utvalget jobber med internasjonale saker som er viktige for unge synshemmede. Gjennom perioden har utvalget jobbet med følgende saker:

* Møter i den nordiske komiteen
* Blindkludering – et rammeverk for å samle svaksynte og blindes rettigheter, som senere kan oversettes til ulike språk for å inkludere synshemmede som kommer til Norge
* Representere NBfU i diverse internasjonale fora

Følgende personer var medlem av internasjonalt utvalg før landsmøtet 2020:

* Mariam Tartusy (leder)
* Sozan Mustafa
* Thea Løkebø
* Knut Sørskår

I oktober 2020 ble et nytt utvalg satt ned med følgende personer:

* Mariam Tartusy
* Eline Refvem
* Abelone Morkemo

### 2.3 Ansatte

#### 2.3.1 Daglig leder

Trine-Lise Østlund Blime var ansatt som daglig leder ved årets start. Irene Elise Hamborg overtok rollen fra 01.03.2020

#### 2.3.2 Øvrige ansatte

Hanne Røksund Johannessen har vært organisasjonsrådgiver i 25 % hele 2020. Arbeidsoppgaver har vært medlemsoppfølging, funkis-søknader, sentrale arrangementer og forefallende kontoroppgaver.

Emina Briga trådde inn i et vikariat i september. Hun har vært en viktig ressurs på kontret og har hatt ansvaret for å følge opp regionene og føring av regnskap for disse.

### 2.4 Økonomi

Vi startet året med å motta Kavlifondets ansattgave fra 2019. Denne gaven har vært uvurderlig i et såpass utfordrende år som 2020 har vært. Takket være midlene fra Kavlifondet har vi kunne møte medlemmene våre på en bedre måte i et krevende år. I tillegg mottok vi driftstilskudd fra Norges Blindeforbund, nasjonal grunnstøtte, støtte for organisasjoner som jobber for barn- og unge med funksjonsnedsettelser fra Bufdir, momskompensasjon, ulike støtteordninger fra LNU, som Frifond, kultur og herreløs arv, samt studiemidler fra Funkis.

Regnskapet for 2020 viser et positivt aktivitetsresultat på over 600 000 kroner. En del av disse midlene er aktivitetsbundne og vil gå til øremerket aktivitet i 2021. Organisasjonen hadde derfor et reelt overskudd på 300 000 kroner da vi ikke kunne gjennomføre aktivitet som normalt. Per 31.12.2020 hadde NBfU en egenkapital på 2.234.925 kroner.

Økonomiavdelingen i Blindeforbundet kontrollerer regnskapet månedlig og BDO Norge reviderer enkeltprosjekter og årsregnskap for NBfU.

## 3) Organisatorisk aktivitet

### 3.1 Kursing og kompetanseheving

#### 3.1.1 Tillitsvalgtkonferanse (TVK)

Tillitsvalgtskonferansen er organisasjonens årlige opplæringskurs for tillitsvalgte. Denne ble i 2020 avholdt i digitalt over zoom. Bolker under årets konferanse var økonomistyring, styrearbeid ABC, politisk påvirkning m. LNU og workshop om arrangementledelse.

### 3.2 Landsmøte

Landsmøtet 2020 ble avholdt på Park Inn Oslo Airport Hotel West, helgen 11.-13. september. Tilstede var 22 delegater, sentralstyret, møtefunksjonærer, trygghetsgruppen og administrasjonen. Ingen gjester var til stede, men det ble spilt av digitale hilsninger fra Norges Blindeforbund v/Terje Andre Olsen, Landsrådet for Norges barne- og ungdomsorganisasjoner v/ Isa Maline Isene, tidligere daglig leder for NBfU Trine

Lise Østlund Blime og to representanter fra Unga med

Synsnedsetting fra Sverige.

Landsmøtet hadde særlig fokus på ny målplan for perioden 2020-2022.

## 4) Medlemsaktivitet

2020 har vært et år hvor mye av medlemsaktiviteten har foregått digitalt. Vi fikk imidlertid holdt tre arrangementer fysisk. I begynnelsen av 2020 fikk gjennomført NBfU konferansen om psykisk helse, som ble veldig godt mottatt. Vi fikk også gjennomført Spark-VM i februar og goalball-turnering i oktober, begge på Hurdal. Tilbakemeldingene her var også gode.

### 4.1 NBfU-konferansen

NBfU-konferansen 2020 ble avholdt i fylkeslagets lokaler i Sporveisgata 10 i Oslo, 31.01-02.02. Totalt var det 27 deltagere. Konferansen var åpen for alle medlemmer. Temaet var psykisk helse, særlig i lys av sosiale medier, fysisk aktivitet og mestring.

### 4.2 Aktivitetshelg

7-9. februar hadde NBfU aktivitetshelg på Hurdal syn- og mestringssenter. Det var 30 deltagere. Vanligvis gjennomføres Spark-VM denne helgen, men da dette måtte avlyses på grunn av korona ble den planlagte helgen fylt med andre aktiviteter. Deltagerne fikk velge mellom å konkurrere i baking eller fysiske aktiviteter. I tillegg ble det vist synstolket film og gjennomført en introduksjons og uhøytidelig turnering i goalball.

### 4.3 Goal-ballturnering på Hurdal

8-10 oktober ble det arrangert goalballturnering på Hurdal. Det var 24 medlemmer som deltok. På lørdagen var det gruppespill, og på søndagens ble det holdt finale hvor vi kåret helges vinnerlag. Helgen innebar mye desinfisering av utstyr, og Jørgen fra trygghetsgruppa gjorde en kjempejobb her.

**4.4 Digitale arrangementer**

Rett etter samfunnet stengte ned var det påskeferie og NBfU arrangerte tre digitale arrangementer; yoga for synshemmede, en skikkelig treningsøkt og påskequiz. Utover høsten ble det duket for flere digitale arrangement der vi blant annet hadde karrierekveld med sertifiserte karriererådgivere som selv er medlemmer av NBfU og digital nerdekveld med spilling.

## 5) Regionalt arbeid

NBfU har i 2020 bestått av 6 regioner der 4 har vært aktive. Det nye på tampen av 2020 er at region sør har blitt aktiv, og det jobbes nå med å skape regionale initiativ også her. Regionene Midt, Vest, Øst og Nord har hatt et godt lokalt tilbud til sine medlemmer. I tillegg til mange sosiale aktiviteter og kurs har flere regioner gjennomført interessepolitisk arbeid, blant annet gjennom aksjoner. Sentralstyret ønsker å takke regionene for et godt samarbeid i året som har gått, og alt arbeidet som legges ned for å gi medlemmene våre et gode lokale tilbud.

I 2020 har region Sør blitt aktiv. HedOpp er fremdeles inaktiv.

Sentralstyret ønsker lokal aktivitet over hele landet. Regionene våre er flinke til å samarbeide og invitere medlemmer fra inaktive regioner på sine arrangementer. For eksempel inviterte region midt medlemmer fra region HedOpp til deres ekstremsportskurs i september. Sentralstyret er glade for alle regionale initiativer for å gi et tilbud også til medlemmer som bor i inaktive regioner. Arbeidet for å sikre et godt regionalt tilbud til medlemmer i hele landet vil fortsette i 2021.

## 6) Utadrettet virksomhet

### 6.1 Norges Blindeforbund

#### 6.1.1 Landsstyremøter

NBfU har i 2020 fortsatt å styrke samarbeidet med Norges Blindeforbund. Fram til landsmøtet hadde vi Frida Natland som fast observatør på Blindeforbundets landsstyremøter. Etter landsmøtet var Silje Solvang observatør.

#### 6.1.2 Foreldreutvalget

Lena Gimse var observatør for NBfU i Norges Blindeforbunds foreldreutvalg frem til landsmøtet i 2020. Etter landsmøtet har Isabel Engan vært NBfUs observatør i foreldreutvalget. Dette har vært viktig for å ivareta synshemmet ungdoms interesser godt.

#### 6.1.3 Foreldrekurs

Kurset er for foreldre til synshemmede barn, og for svaksynte og blinde foreldre. Kurset ble holdt digitalt i 2020, og ble gjennomført lørdag 14. november. Flere av NBfUs tillitsvalgte og medlemmer bidro i planleggingen og gjennomføringen.

#### 6.1.4 Avdelingene i Blindeforbundet

NBfU har hatt et godt samarbeid med alle avdelinger i Blindeforbundet. Tillitsvalgte og administrasjonen i NBfU benytter seg mye av kompetansen i Blindeforbundet og setter stor pris på denne. Under følger noen eksempler:

Interessepolitisk avdeling har hatt månedlige møter med daglig leder i NBfU for å holde begge avdelinger oppdatert på hva som skjer i organisasjonene, med hovedvekt på teknologi. Høsten 2020 har vi blant annet jobbet tett med oppfølging av universell utforming i Universitets- og høyskolesektoren.

Internasjonal avdeling i Blindeforbundet vært en god samarbeidspartner og gitt oss mye viktig kunnskap for å starte opp vårt internasjonale arbeid. De siste månedene av året startet vi å jobbe på et større prosjekt som organisasjonene vil samarbeide om i flere år fremover.

Økonomiavdelingen i Blindeforbundet kontrollerer regnskapet til NBfU og bidrar i økonomiske spørsmål.

Vi vil takke Blindeforbundet og alle avdelingene for det gode samarbeidet i 2020.

### 6.2 Landsrådet for Norges barne- og ungdomsorganisasjoner (LNU)

#### 6.2.1 Barne- og ungdomstinget (BUT)

NBfU er en av LNUs 97 medlemsorganisasjoner, et samarbeidsorgan som blant annet gir støtte til ulike organisasjoner, og ivaretar felles interessepolitiske interesser. Silje Solvang og William Skauen representerte NBfU på Barne- og Ungdomstinget (BUT) 2020, LNUs generalforsamling.

### 6.3 Unge Funksjonshemmede

#### 6.3.1 Generalforsamlingen

NBfU er medlem og aktiv i paraplyorganisasjonen Unge Funksjonshemmede. På medlemsmøte deltok Isabel Engan som delegater fra NBfU. Guro Helene Sørdalen var tilstede som følge av at hun sitter i styret i Unge funksjonshemmede.

#### 6.3.2 Interessepolitisk arbeid

NBfU har deltatt på jevnlige møter i utdanningspolitisk nettverk i regi av Unge funksjonshemmede i 2020. Gjennom samarbeidet med UF har NBfU sendt inn høringssvar og deltatt i flere politiske prosesser.

### 6.4 Studieforbundet FUNKIS

NBfU har i 2020 vært medlem i Studieforbundet Funkis. Gjennom Funkis har vi muligheten til å få dekt en prosent av ekstra kostnader vi har i forbindelse med tilrettelegging av arrangementer. Dette er viktige midler for NBfU.

### 6.5 Frivillighet Norge

NBfU er medlem av Frivillighet Norge og har ikke deltatt på noen samlinger i året som har gått.

## 7) Internasjonalt samarbeid

### 7.1 SUN - Nordic Visual Impaired Youth

Det ble ikke avholdt noen møter i SUN. NBfU har ansvar for økonomien til SUN og disponerer kontoen.

### 7.2 Unga med synnedsättning (US)

Unga med synnedsätning (US) avholdt sitt medlemsforum (landsmøte) i juli. På grunn av covid-19 ble det et lukket møte. NBfU sendte digital hilsen.

### 7.3 Dansk Blindesamfunds Ungdom (DBSU)

På grunn av covid-19 deltok ikke NBfU på møte, men organisasjonene holder kontakten.

### 7.4 Nordisk leir

Nordisk leir måtte dessverre avlyses i 2020 pga korona. Det var NBfUs tur til å arrangere i 2020.

## 8) Informasjonsarbeid

### 8.1 NBfUs nettsider ([www.nbfu.no](http://www.nbfu.no/))

Nettsiden [nbfu.no](http://nbfu.no/) har fungert som en viktig informasjonskanal. Løpende informasjon har blitt lagt ut på sidene. I 2020 jobbet vi for å få opp nye nettsider. Disse blir lansert i starten av 2021.

### 8.2 Sosiale medier

Etter landsmøtet i 2018 ble det satt ned et utvalg som jobber med å gjøre NBfU mer synlige på ulike sosiale medier. Antallet følgere på Instagram og Facebook har økt jevnt gjennom hele 2020. Sentralstyret har vedtatt en kommunikasjonsstrategi som vil implementeres i 2021.

### 8.3 Eksterne medier

I løpet av 2020 har NBfU vært litt aktive i media. Vi har hatt leserinnlegg på trykk i Dagsavisen og redaksjonelle oppslag i Framtida, lokalaviser og på NRK.

I tillegg har vi ved flere anledninger vært på Radio Z og i Blindeforbundets medlemsblad.

## 9) Interessepolitisk arbeid

### 9.1 Interessepolitisk arbeid

Som beskrevet i sak 2.2.4 har vårt interessepolitiske utvalg jobbet med dette området. I tillegg til dette har sentralleddet arbeidet interessepolitisk, da særlig med universell utforming og Universitets- og høyskolesektoren. Jamfør målplan har NBfU hovedsakelig jobbet med universell utforming, utdanning og fritid. I 2020 har vi startet et større samarbeidsprosjekt med DNT Norge der vi lærer av hverandre. Vi som er eksperter på det å gå på tur med nedsatt syn og de som er eksperter på tur. Under fritid har vi også jobbet med idretten goalball og hatt dialog med flere idrettsforbund.

### 9.2 Høringsuttalelser

NBfU har i løpet av 2020 sett på høringer fra regjeringen i forbindelse med politiske saker som har vært oppe til behandling, og sendt inn flere høringssvar. Da blant annet på «ny opplæringslov», «med rett til å mestre. Ny lov for videregående opplæring», «ny universitets- og høyskolelov» og digitaliseringsstrategien for høyere utdanning».

### 9.3 Møter med politiske institusjoner

I løpet av 2020 har NBfU deltatt på flere møter med ulike politiske instanser. Hovedfokuset i disse møtene har vært universell utforming for å sikre våre medlemmer tilgang til utdanning og arbeidslivet på lik linje med seende. I disse prosessene har vi blant annet vært i møte med UNIT (Direktoratet for IKT og fellestjenester i høyere utdanning), Digitaliseringsdirektoratet, Kommunal- og moderniseringsdepartementet og Kunnskapsdepartmentet.

## 10) Avslutning

Det er ingen tvil om at NBfU fremdeles er en organisasjon i rask utvikling, noe som selvsagt er veldig inspirerende. Sentralstyret ser virkelig fram til alt spennende arbeid 2021 vil gi oss. Vi håper på et minst like godt samarbeid med alle bidragsytere i året som kommer og ett år med mulighet for flere fysiske arrangement for medlemmene våre.